מחבר: אמנון פרנקל

כיתות יעד: ז - ט

מגילת אסתר על פי רש"י וחז"ל - פרק ב

1. ה – רש"י: "איש יהודי" - על שגלה עם גלות יהודה. כל אותן שגלו עם מלכי יהודה היו קרויים יהודים בין הגויים ואפילו משבט אחר הם".

מה היה קשה לרש"י, ומהי תשובתו (רמז – עיין בסוף הפסוק)?

1. ו – כיצד הגיע מרדכי לבבל?

נוהגים לקרוא פסוק זה בניגון של מגילת איכה – מדוע?

ארבע פעמים מוזכרת הגולה בפסוק – נסו להסביר פשר הדבר (היזכרו בניגון שהזכרנו זה עתה).

**הארה** – במגילה זו באים הדברים בהסתר וברמז, ולכן אין כאן דברים מפורשים אודות הרצון לבנות את ירושלים. אבל השאיפה לירושלים קיימת, ואולי זו גם הסיבה לכך שירושלים נכתבה כאן בכתיב מלא – הפעם היחידה במקרא("כתבוני לדורות" עמוד 38)

1. ז – מהו הקשר המשפחתי בין מרדכי ואסתר? (ולא כפי טעות נפוצה שקיימת.)
2. ז - "לו לבת" – כיצד מפרשים זאת רבותינו?
3. ט – איזו מילה "חריגה" בפסוק, וכיצד מבאר זאת רש"י?
4. י – לפי רש"י – מדוע ציווה מרדכי את אסתר שלא לומר את עמה ואת מולדתה?
5. טו – מדוע חוזר הכתוב על ייחוסה של אסתר? נסה לענות על פי הדברים הבאים:

"כדי שנתאר לנו בתוך כדי הליכתה זו, את מחשבותיה על כבוד בית אביה" ("כתבוני לדורות" עמוד 51)

1. טו – "לא ביקשה דבר" – מדוע? היעזר בדברי המלבי"ם הבאים:

"כי הראתה בפועל שהיא אנוסה ואינה מתרצית אליו ... ולכן לא רצתה מאומה רק מה שנתן לה הגי בעצמו, שזה הכריחה לקחת".

1. כ - "אין אסתר מגדת" – במה חמורה לשון זו מהלשון שכתובה בפסוק י – "לא הגידה"?

(רמז – בפסוק כ' זו לשון הווה ממושך)

1. כא - בפסוק לא מבוארת הסיבה לכך שבגתן ותרש רצו להתנקש באחשוורוש. אולי משום שהסיבה לכך אינה הדבר העיקרי, אלא חשובה יותר היא התוצאה מכך, בהמשך המגילה. (על פי "כתבוני לדורות" עמוד 60). נסו להסביר זאת היטב במילים שלכם.
2. כב - "ויוודע הדבר למרדכי" – כיצד נודע לו?
3. כב – "אמר מרדכי: מוטב שיחיה זה, שמא יתן רשות לבנות בית המקדש" ("אגדת אסתר")

מהי השאלה שהמדרש עונה עליה, ומהי תשובתו?

ננסה להעמיק

עיין במקורות שלפניך, וענה על השאלות:

**מקור א**

**בן יאיר** - שהיה מאיר פניהם של ישראל בהלכה;  
**בן שמעי** - בן ששמע ה' תפלתו;  
**בן קיש** - בן שהקיש על דלתי רחמים ופתחו לו;

(גמרא מגילה יב, ב)

1. "אם רוצה לייחסו, היה צריך לייחסו עד בנימין בן יעקב" (הגמרא שם).
2. הסבר את השאלה.
3. כיצד המדרש עונה על כך?

**מקור ב**

**"ואת שבע הנערות" (פסוק ט) וגו'. אמר רבא שהייתה מונה בהן ימי שבת. (גמרא מגילה יג, א)**

כלומר - נתנה לכל נערה להיות עימה רק יום אחד בשבוע, ולפי זה הייתה יודעת מתי חל יום השבת.

1. מדרש זה עשוי להסביר מדוע המגילה ייחסה חשיבות למספר הנערות שהיו לרשותה של אסתר.

מה עוד ניתן ללמוד מהמדרש על אסתר?

**מקור ג**

**וכי בנו של שמעי היה, והלא דורות הרבה ביניהן, הא כיצד?**

**אלא בשעה שיצא שמעי וקלל את דוד... צפה דוד שעתיד לעמוד ממנו צדיק גמור, וצווה לבנו ואמר לו:**

**כשיפסוק שמעי מלהוליד הרוג אותו כדי שיבא נקי לעולם הבא.**

**ומי יצא מחלציו? מרדכי'. (אגדת אסתר ב,ה).**

15. א. מהי הקושיה של המדרש על לשון הפסוק?

ב. כיצד מסביר המדרש מדוע דוד עצמו לא הרג את שמעי, ובכל זאת ציווה על שלמה בנו להרוג את שמעי?

**מקור ד**

**"את שלום אסתר" (פסוק יא).**

**אמר ליה הקב"ה: אתה דרשת שלום נפש אחת, חייך שסופך לדרוש שלום אומה שלמה, הדא הוא דכתיב (י' ב') דורש טוב לעמו ודובר שלום לכל זרעו**

**(אסתר רבה, ז, יב)**

1. מהו המעשה הטוב, ומהו שכרו?